Ville Sederholm

Knut Fredrik Wilhelm (Ville) Sederholm (23. helmikuuta 1886 Juva – 29. lokakuuta 1962 Helsinki) oli suomalainen toimittaja. Päivästä päivään. Toimittaja Ville Sederholm S.T.T:ssä täyttää tänään 50 vuotta, Helsingin Sanomat, 23.2.1936, nro 52, s. 10, Kansalliskirjaston digitaaliset aineistot. Viitattu 21.2.2026

Ville Sederholm kävi Savonlinnan lyseon ja Turun yksityisen kauppakoulun. Hän työskenteli toimittajana 18-vuotiaasta lähtien, aluksi vuodesta 1904 Turun Sanomissa aputoimittajana ja taloudenhoitajan apulaisena. Hän siirtyi 1906 Keski-Suomi-lehden toimitussihteeriksi ja oli sittemmin  toimitussihteerinä Laatokassa 1909–1911 ja Suur-Savossa 1911–1912. 

Sederholm hoiti Sanomalehtien Tietotoimiston Viipurin toimistoa vuonna 1912 ja toimi Itä-Suomen Uutistoimiston johtajana vuosina 1913–1919. Hän osallistui Aunuksen sotaretkeen hoitaen Aunuksen väliaikaisen hallituksen ja Aunuksen hoitokunnan tietotoimistoa ja palasi sitten Laatokka-lehteen, jonka toimitussihteerinä hän oli 1919–1922 ja päätoimittajana vuosina 1922–1929. Vuonna 1930 Ville Sederholm muutti Helsinkiin Suomen Tietotoimiston palvelukseen. Sederholm työskenteli tämän jälkeen Uuden Suomen toimituksessa ja Suomen Tietotoimistossa ja hoiti vuonna 1943 Etelä-Suomen päätoimittajan tehtäviä, minkä jälkeen hän luopui aktiivisesta lehtityöstä. Henkilötietoja. 50 vuotta, Aamulehti, 23.2.1936, nro 52, s. 7, Kansalliskirjaston digitaaliset aineistot. Viitattu 21.2.2026

Sederholm toimi eri aikoina puolueyhdistys- ja piiritoimikuntien sekä nuorisoseurain keskusseuran sihteerinä asuinpaikoillaan. Viipurissa asuessaan hän toimi jonkin aikaa sikäläisen suojeluskuntapiirin piiriesikunnan kansliapäällikkönä 1919. Hän toimi useita vuosia Helsingin Sanomalehtimiesyhdistyksen tilintarkastajana.

Sederholm oli puoluekannaltaan aluksi nuorsuomalainen ja myöhemmin kiihkeä kokoomuslainen. Hänen harrastustensa kohteena olivat erityisesti Raja-Karjala ja sen ortodoksiväestön suomalaistaminen sekä suojeluskuntatoiminta. Nuoruusvuosinaan Sederholm osallistui myös nuorisoseuratoimintaan.

Lähteet

Luokka:Suomalaiset päätoimittajat
Luokka:Vuonna 1886 syntyneet
Luokka:Vuonna 1962 kuolleet